বাইকম বিজয়লক্ষ্মী
বাইকম বিজয়লক্ষ্মী (৭ অক্টোবর ১৯৮১) হলেন একজন ভারতীয় নেপথ্য সঙ্গীতশিল্পী। তিনি বিরল বাদ্যযন্ত্র গায়ত্রীবীণা বাজানোয় পারদর্শী। তিনি সেলুলয়েড (২০১২) চলচ্চিত্রে তার কাজের জন্য কেরল রাজ্য চলচ্চিত্র পুরস্কারের বিশেষ উল্লেখযোগ্য পুরস্কার লাভ করেন। এছাড়া তিনি নডন (২০১৩) চলচ্চিত্রের "ওট্টাক্কু পাড়ুন্না" গানের জন্য শ্রেষ্ঠ সঙ্গীতশিল্পী বিভাগে কেরল রাজ্য চলচ্চিত্র পুরস্কার ও শ্রেষ্ঠ মালয়ালম নারী নেপথ্য সঙ্গীতশিল্পী বিভাগে ফিল্মফেয়ার পুরস্কার অর্জন করেন। বিজয়লক্ষ্মী জন্মান্ধ, তিনি কেরলের বাইকমে জন্মগ্রহণ করেন এবং পরে চেন্নাই চলে যান।